ועדת הכלכלה, כנסת 16, פרוטוקול מספר 448, 2005-07-05 14:00

אמנון כהן: צהריים טובים לכולם.

אמנון כהן: אני פותח את הדיון של ועדת הכלכלה בנושא הצעת חוק סימון כלי רכב (מניעת גניבות)(הוראת שעה)(תיקון מס' 3), התשס"ד-2004.

אמנון כהן: זה המשך דיון לדיון הקודם שהתקיים ב-24 למאי 2005.

אמנון כהן: למעשה, אנחנו סיכמנו כמעט את רוב הדברים.

אמנון כהן: קראנו את החוק ולא הצבענו כי היו אי הבנות או כמה דברים שהיו פתוחים ולא רצינו לקבל החלטות שאי אפשר להטיל אותן.

אמנון כהן: ביקשנו שכל הגופים ישבו עם איגוד חברות הביטוח ותלבנו את הדברים.

אמנון כהן: הם אמרו שאי אפשר.

אמנון כהן: אמרנו שתשבו עם איגוד המוסכים והבנתי מכם שישבתם ויש הבנות.

אמנון כהן: נלמד את ההבנות האלה.

אמנון כהן: אני מבקש לתת פירוט מלא.

לאה ורון: אני מקריאה את הסיכום: "אני מבקש מהמשרד לביטחון פנים לקבל פירוט מלא על ההיערכות המתוכננת שלהם בכל הכרוך ברישום החלקים, איך יעשה, למי יימסר וכיוצא בזה ושישבו עם נציגי המוסכים וכולי, וזאת כתנאי לאישור החוק".

אמנון כהן: תנו לנו פרטים על מה דיברנו ולאיזה הבנות הגעתם.

אמנון כהן: אנחנו נשמע את הצדדים ונתקדם עם זה הלאה.

אמיר גור: ברוב רובם של הדברים יש הבנות.

אמיר גור: ישבנו עם נציגי חברות הביטוח ועם נציגי איגוד המוסכים ובאפן כללי אנחנו אומרים ככה: לגבי מה שהיה טעון ליבון בינינו - -

אמנון כהן: תגיד באיזה סעיף, שלא יפלו דברים בין הכיסאות.

אמנון כהן: לגבי מה שיש הסכמות, זה בסדר.

אמיר גור: סעיף 3(א) - חובת המבטח.

אמיר גור: אמרנו שיש שני סוגי רכבים, רכבים שהם אובדן מוחלט ועוברים לפירוק ויש רכבים שהולכים לתיקון.

אמיר גור: מה נבקש באופן כללי מהמבטח, כאשר הוא מוכר רכב לפירוק?

אמיר גור: את פרטי הרכב, את תיאורו, את תאריך המכירה, את חוות דעת שמאי שהחליט שהרכב הזה הולך לפירוק, פרטי הקונה וחשבונית העסקה.

אמנון כהן: יפה, אבל בדיון הקודם הועלו בעיות שרכבים שהשמאי קבע שזה "טוטל לוס" והמבוטח קיבל את כספו מחברת הביטוח, הרכב עבר לטובת חברת הביטוח והיו מקרים, ואני לא יודע אם זה חוקי או לא, שהרכבים האלה נמכרו לגופים אחרים בסופו של דבר.

אמנון כהן: אנחנו חשבנו שזה יורד מהכביש אבל בנסיבות כאלה ואחרות הם חזרו לכביש, אולי בזהות אחרת או משהו כזה.

אמיר גור: אני אעשה סדר בדברים: יש שני סוגי אובדנים: יש אובדן מוחלט, שלרכב יש 60% נזק ומעלה והוא הולך לפירוק.

אמיר גור: חברת הביטוח, אם היא מכרה אותו לפירוק, היא תכתוב: רכב, מי קנה, חשבונית עסקה, מכרו את זה למגרש ב-10 אלף שקל, רכב זה וזה ואז, הרשיונות עוברים למשרד התחבורה ואין בעיה.

אמיר גור: הבעיה מתחילה להיות ברכבים שהוכרזו למשל 55%, 45% שהם לא אובדן מוחלט, הם אובדן להלכה.

אמיר גור: רכבים כאלה הגדרנו אותם בחוק כרכבים שעוברים לתיקון.

אמיר גור: פה אנחנו באמת רואים בעיה עם חברות הביטוח ועם המוסכים, שיכולות להיות כמה בעיות שקשורות לגניבות רכב, שזו התכלית.

אמיר גור: לכן אמרנו: רכבים שהולכים לתיקון, אנחנו נדרוש את הדברים הבאים: הם פחות מ-60% בחוות דעת שמאי.

אמיר גור: מה נבקש מחברת הביטוח?

אמיר גור: את פרטי הרכב ותיאורו, תאריך מכירה, חוות דעת שמאי, פרטי הקונה, חשבונית עסקה, אישור תיקון רכב במוסך שניתן לו רשיון לפי דין, מועד העברת רשיונות הרכב למוכר הרכב.

אמיר גור: במלים אחרות אנחנו אומרים למבטח: אתה לא תמסור את רשיונות הרכב לאיש שקנה את הרכב של 50% אלא לאחר שתראה ממנו שהוא תיקן את זה על פי דין, במוסך מורשה, עם חשבונית עסקה.

אמיר גור: יתייצב אצלו הקונה ויגיד לחברת הביטוח: הנה תיקון, הנה חשבונית, הנה בדיקת בטיחות, הנה כל מה שצריך - -

אמנון כהן: אני פספסתי משהו.

אמנון כהן: רכב שיש לו מעל 60% - אין בעיה.

אמנון כהן: השאלה מה קורה מתחת לזה.

אמנון כהן: שני אנשים עשו תאונה, שמעון ולוי, הרכב קיבל פחות מ-60%.

אמנון כהן: מה התהליך מפה?

אמיר גור: אם הרכב של שמעון, שניזוק 50% עבר לחזקתה של חברת הביטוח והיא רוצה למכור אותו לתיקון, אנחנו אומרים לחברת הביטוח: תמכרי לתיקון וטוב שתמכרי לתיקון אלא מה?

אמיר גור: לא תמסרי את רשיונות הרכב לזה שרוצה לקנות אלא לאחר שיציג בפניכם שהוא תיקן את הרכב הזה כדין, במוסך מורשה והנה חשבונית העסקה והנה אישור הבטיחות.

אמיר גור: כשהוא מציג בפניכם את כל הדברים האלה, מסרו לו כלאחר כבוד את רשיונות הרכב, לא לפני.

אמנון כהן: הוא מוכר את זה למגרש, הוא לא מוכר את זה - -

אמיר גור: מי שבסוף ירצה לקבל את הרכב, הוא לא יקבל אלא ממי שיראה את כל הניירות האלה ובכך, נסתום פרצה לעומת המציאות העגומה היום.

אמנון כהן: לא נראה לי שזה סגור הרמטי.

אמיר גור: למה?

אמיר גור: מי שירצה לנסוע ברכב הזה כדין, עם רשיונות רכב כדין - -

אמנון כהן: אני חושב שהצרכן בסוף, אחרי שחברת הביטוח מכרה 10 רכבים למגרש והמגרש תיקן איפה שתיקן והוא אומר למוסך: תכתוב ככה וככה על החלפים - -

עודד ברוק: עכשיו הוא צריך לקבל רשיון.

אמיר גור: הוא לא יוכל לנסוע כי הרשיון מוחזק אצל חברת הביטוח.

אמיר גור: הוא יגיד להם: הנה התאונה, הנה אישור מוסך כדין, הנה תיקון - -

אמנון כהן: ואז הצרכן שיבוא לקנות, לא יודע בכלל מה התהליך שעבר הרכב הזה.

אמנון כהן: הוא לא ידע שהוא אחרי תאונה כזאת.

יעקב לוי: הוא ידע.

אמנון כהן: איך הוא ידע?

יעקב לוי: חברת הביטוח תיתן לו את המסמכים שהם קיבלו - -

אמנון כהן: אני באתי למגרש וראיתי רכב יפה, אחרי תיקון שהיה קרוע כולו.

אמנון כהן: המוסך תיקן אותו, הוא יודע לתקן יפה והוא בכלל לא אומר לי שהרכב אחרי תאונה.

זמיר בקל: דבר אחד השגת על ידי זה, שהאוטו תוקן כראוי.

זמיר בקל: ברגע שהאוטו הזה חוזר לכביש, מה שהיום לא קורה, הוא מתוקן כראוי על חשבונית ובדיקת 309 והאחריות של המוסך שתיקן אותו כמורשה, כשהיום זה חוזר ללא בדיקה, ללא תיקון כראוי ולא יודעים מה נעשה לו.

זמיר בקל: אז לפחות השגת את העניין הזה.

אמנון כהן: למה לחיות על "לפחות"?

אמנון כהן: אני רוצה לסגור את זה.

זמיר בקל: סגרת את זה.

זמיר בקל: מצד שני, חובתו על אותו בעל מגרש שמוכר את זה כחוק, להציג בפניו את עברו.

זמיר בקל: על ידי זה שהוא קונה את זה ויש לזה חשבונית ויש בדיקה, הוא חייב להעביר הלאה כי אחרת, הוא מוכר דבר במרמה גם על פי החוק היום.

זמיר בקל: הקליינט שקונה את זה יודע מה שהוא קונה.

זמיר בקל: השגנו את הבטיחות, עשינו את העניין של למנוע את הגניבות ואת כל המסחר הבלתי חוקי בדברים האלה ועל ידי זה אני חושב שהאזרח קיבל את שלו.

אמנון כהן: בבקשה, אדוני.

אמנון כהן: חבר הכנסת לשעבר ומכובדנו.

447: לא.

447: אני כאן עורך דין.

447: עשיתי תקופת צינון של שנתיים ואני מייצג את איגוד המוסכים.

447: אני רוצה להעיר הערה אחת לפני שנכנסים לפירוט החוק: ראשית, יושב ראש הוועדה הכניס אלמנט חדש, שהוא מאוד חשוב וזה ציבור הצרכנים, אלה שרוכשים רכבים.

אמנון כהן: זה הכי חשוב בסופו של דבר.

אמנון כהן: צריך לתת כלים לכולם.

447: נכון, הכל חשוב אבל אסור לשכוח את הלקוח.

447: לכן, בעניין הזה כשנגיע בהמשך הדרך, אנחנו מציעים בין היתר שהשמאי המלווה שתעודת בדיקה וחשבונית וכל הדברים האלה, חובה לבצע אותם במקרה כזה, השמאי המלווה יצטרך לדוח למשרד הרישוי.

אמנון כהן: באיזה מצב?

אמנון כהן: כאשר הרכב "טוטל לוס" או כאשר - -

447: מתיקון.

447: מה ההיגיון?

447: אנחנו באמת התמודדנו עם השאלה מה יהיה במשרד הרישוי?

447: למה להעמיס עליהם?

447: רבותיי, אם במשרד הרישוי יהיה כוכבית ליד הרכב הזה, תדלק נורת אזהרה אצל הרוכש והוא ידע שפה היה משהו.

447: ב"טוטל לוס" אין בעיה אבל בתיקון כזה הוא ידע שיש פה בעיה.

447: לכן, זה מחזק את הרעיון שלנו שצריכים להעביר דיווח.

447: יש דבר אחד, אדוני היושב ראש, שהוא משותף לכל תאונה ולכל פגיעה ברכב, דוח של שמאי.

447: זה יש תמיד.

447: לכן, אם הדוח הזה יעבור למשרד הרישוי, יש סיכוי שהלקוח שאתה מגן עליו, ידע שיש משהו שצריך להדליק אור אדום.

אמנון כהן: מה היתה ההסתייגות שלך?

447: אדוני, לא התייחסתי לדברים אחרים.

אמנון כהן: אנחנו נעבור סעיף סעיף, בעיה בעיה.

לאה ורון: חבר הכנסת כחלון מדבר על אותו דבר.

אמנון כהן: אז אנחנו סוגרים את זה בנושא הזה?

שמואל מכליס: ראשית, בשמחה הגדולה שמחוקקים חוק מכניסים אלמנטים שלא רלוונטיים לחוק.

שמואל מכליס: החוק נועד לצורך מניעת גניבות ולא לצורך הגנת הצרכן ולא לצורך 309 ובהזדמנות החגיגית הזאת לא צריך להוסיף דברים אחרים.

אמנון כהן: מי אמר שלא צריך?

עדה וייס: יש את חוק הגנת הצרכן.

אמנון כהן: אנחנו נמצאים בכנסת וכל חבר כנסת יכול לשנות להביא את הרעיונות שלו.

אמנון כהן: משרדים יכולים להביא, גופים יכולים להגיד.

אמנון כהן: אנחנו נקבל החלטה.

שמואל מלכיס: אין לי בעיה עם זה.

שמואל מלכיס: הרעיון ששמאי בודק כל רכב הוא אולי נחמד אבל הוא לא קיים בפועל.

שמואל מלכיס: אל תשכחו שלא כל כלי הרכב במדינת ישאל מבוטחים ורוב האנשים שיש לכם רכב שלא מבוטח ונפגע בתאונה בטח לא הולכים לשמאי והוא לא מדווח למשרד הרישוי.

שמואל מלכיס: לכן, אם זה יוכנס לחוק זו תקלה רצינית מאוד מבחינת אותם אנשים שלא מבטחים את הרכב שלהם.

אמנון כהן: כמה אחוזים מכלי הרכב במדינת ישראל מבוטחים וכמה לא?

שמואל מלכיס: בביטוח מקיף מבוטחים בערך כ-65%.

אמנון כהן: וחובה?

שמואל מלכיס: חובה זה נזקי גוף.

שמואל מלכיס: מתקנים אותי שפחות מ-65%.

משה יניב: ההיקף של רכב מבוטח במקיף ירד.

משה יניב: אם יורשה לי להגיד פה כמה מלים על הנושא הזה:

משה יניב: אני עובד ב"כלל חברה לביטוח" ואני מטעם איגוד חברות הביטוח.

משה יניב: אני עוסק בנושא הזה 10 שנים וליוויתי דיונים של הועדות הראשונות שהיו במשרד התחבורה עם החוק ההיסטורי.

משה יניב: אני תמיד זוכר שאמרו:

משה יניב: אנחנו רוצים למנוע גניבת כלי רכב וחלק מכלי הרכב גונבים כדי להשתמש בחלפים שלהם לתיקון.

משה יניב: אז בא נראה מה אנחנו עושים עם החלפים, חלק מהם לא את כולם כמובן.

משה יניב: חלק גונבים כדי לזייף, כדי לנסוע בשטחים, כדי לעשות דברים אחרים: במהלך השנים האלה, מאז 96 או 95 חל מהפך בשוק.

משה יניב: "אתגר" הראשונה ידעה לפעול וגם בלי שהחוק אומץ בדרך עם תקנות וחובת רישום, "אתגר" הראשונה ידעה להפחית פלאים את הגניבות בפעילויות שיטור שכל אחד מכיר אותם ויודע מה הם.

משה יניב: "אתגר" הפחיתה את הגניבות משום שהיא הקשתה עד מאוד על כל התהליך כולו.

משה יניב: "אתגר" ישבה במגרשים שאני קשור אתם שנים ארוכות ומעולם אני לא זוכר מקרה שבאו אלי לומר לי משהו לגבי הליך של תיקון נכון או לא נכון.

משה יניב: צריך לראות את התמונה המעשית בשטח וצריך להבין איך הדברים עובדים וצריך לראות שלא ניפול בפח של ישיבה פה ואנחנו נרשום ואנחנו ננהל פנקס ואנחנו נפקח וחברת הביטוח תפקח.

משה יניב: אני לא עובד בכל התיקונים עם שמאים, אז האמירה "כל תיקון עם שמאי" זו אמירה, אבל זו לא בדיוק תמונת המצב.

אמנון כהן: למה אתה לא עובד עם שמאים?

משמה יניב: משום שברכבים שחוזרים מגניבה ומועברים לפירוק אני לא צריך שמאי.

משמה יניב: יש אלף אירועים שלא צריך שמאי.

משמה יניב: איפה שצריך שמאי מבחינת מבוטח, יש שמאי, אבל אנחנו לא חד גוניים, שחור לבן.

אמנון כהן: מה אתה מציע?

משה יניב: אני מציע לא להיכנס לחובת רישום בתהליך שהמשטרה מציעה, כי אני רוצה שהמשטרה תסביר לי, שתבוא לדבר אתי ותסביר לי איך אני, בתור מבטח, אדע ואוודא ואביא לידי מיצוי החוק.

משה יניב: אם המשטרה תדע להסביר לי את זה כשהיא תשב אתי, וזה לא דיון של 5 דקות.

משה יניב: שתשב אתי ותסביר לי ואני אשתכנע שאני יודע לעשות את זה, אני אעשה את זה, כי אני נפגע מהגניבות.

אמנון כהן: כגוף המבטח, אתה תסביר לי, לצרכן, שכשאני קונה את הרכב במגרש שאדע שהוא עבר איזה שהוא תהליך.

דוד הררי: למה אני חייב?

דוד הררי: אני מכרתי אותו לסוחר רכב מורשה, שמשרד התחבורה אישר את היותו סוחר רכב מורשה.

עדה וייס: אין דבר כזה.

אמנון כהן: לא לפירוק, לשימוש חוזר.

אמנון כהן: אדוני, כמו שאתם רוצים הסבר מהמשטרה, אני רוצה הסבר כאזרח.

אמנון כהן: אני רוצה לקנות רכב, באתי למגרש ואני רוצה שבמשרד הרישוי יהיה גילוי נאות ויגידו לי שהיה משהו ברכב הזה.

אמנון כהן: תדע שערכו, כתוצאה מהמשהו הזה, במקום איקס הוא פחות 30 או 40%.

משה יניב: אני אשיב לך: כשאני מוכר רכב למגרש, המגרש מקבל ממני את השומה, את תמונות הנזק.

משה יניב: הוא מצלם את הרכב בעת עמידתו במגרש, את התמונות הוא שם לעתים באינטרנט וכשהוא מוכר אותו, אחר כך, הוא מחתים את הרוכש ואומר לו: אני יודע בזאת שקניתי רכב שעבר תאונה שאחוזי הנזק היו כך וכך וידוע לי אל"ף בי"ת גימ"ל - -

אמנון כהן: ככה את מחייב אותו?

אמנון כהן: תראה לי את המסמך הזה.

משה יניב: אני אשלח לך.

משה יניב: תן לי בבקשה מספר פקס, מחר יהיה לך פה הפקס שבו כתוב גילוי נאות.

משה יניב: תדע לך, שזה מצב הרכב - -

אמנון כהן: במגרש המכוניות יש את הטפסים האלה?

משה יניב: למי שאני מוכר.

משה יניב: זה מה שקורה בשוק הרכב.

משה יניב: אתם מכירים את זה, תפתחו את המודעות בעיתונים בכל יום שישי ותטלפנו ותשמעו:

משה יניב: אני מוכר את האוטו לדודה שלי שנמצאת בחו"ל וכולי.

משה יניב: בשוק הרכב יש גורמים שונים שפועלים, שלא כולם פועלים בדרך שכל הנוכחים בחדר ירצו שנפעל.

משה יניב: ואז נופלים המקרים שאתה מדבר עליהם והם בפירוש מקרים מצערים.

משה יניב: דרך אגב, המוניטין שלנו נפגע בתהליכים האלה.

משה יניב: הסימון או הרישום לא ימנע אותם, כי אני לא אמנע את החוליה שתשקר כי גם 12% נזק הוא אומר שלא היה נזק והוא הולך למכון רישוי, וקראתם בעיתונים מודעות לפני כמה שבועות על מכוני רישוי.

משה יניב: הכל ידוע.

משה יניב: לכן, שאלת הרישום היא שאלה לא תקנונית ולא חוקית.

משה יניב: היא שאלה מעשית לחלוטין, איך עושים את זה.

משה יניב: אם יש פתרון ישים לעשייה.

משה יניב: ..

משה יניב: תראו, במגרש שמפרקים את הרכבים, יש תמונת ראי של דוח שמאי.

משה יניב: אתם יודעים מה זה תמונת ראי של דוח שמאי?

משה יניב: אם בדוח שמאי כתוב דלת ימין נפגעה זאת אומרת שדלת שמאל שלמה.

משה יניב: הנתונים ידועים וגלויים.

משה יניב: מי שנוסע בדרכים היום רואה המון שלטים על עמודי חשמל ועל עמודי רמזורים: קונה רכבים לפירוק עם מספרי פלאפון.

משה יניב: אז אתם מחפשים את תחילת התהליך אצל גופים כלכליים שמנסים ופועלים ומשקיעים מאמצים לפעול טוב ולא הולכים לכל הדברים האחרים.

משה יניב: אני לא רוצה לדבר שרה באף אחד מהמשתתפים ושלא ישמע מהדברים שלי כאילו אני מטיל דופי באחרים, אל תטילו דופי בי.

משה יניב: 8 שנים שאני בביזנס הזה ולא באו אלי אף פעם ואמרו לי: רכב שלך, תראה איך עשית עליו קומבינה.

משה יניב: המשטרה ישבה במגרש שלי, כי הם עשו בית ספר במגרש שלי, הם למדו איך רושמים ומצלמים וממחשבים וכולי.

משה יניב: לא צריך פולקלור ולא צריך להיכנס להליכים לא ישימים.

447: רציתי להעיר הערה אחת לגבי העובדה שיש כלי רכב שלא מבוטחים בביטוח מקיף.

447: אנחנו הצענו והמשטרה קיבלה את זה - -

אמנון כהן: כשהוא אומר רכבים לא מבוטחים אז אין את השמאי.

447: ציי רכב גדולים, חברות ליסינג, יש גופים שפטורים על פי החוק מביטוח.

קריאות: - - -

447: סליחה, יש לי תכונה אחת שאני לא מזלזל באף אחד אחר.

447: אני אומר לך מתוך ידע, שיש גופים, לא אמרתי כולם, אבל יש גופים שסעיף בחוק בפקודת ביטוח רכב מנועי.

447: ..

קריאה: מה זה שייך לעניין?

לאה ורון: תרשום את ההערות שלך.

לאה ורון: עורך דין כץ קיבל את רשות הדיבור.

447: אנחנו מציעים להחיל על הגופים האלה את החובות שמוטלות עליכם ולזה אתה לא מתנגד, נכון?

אמנון כהן: עורך דין כץ, מה עם רכבים שלא מבוטחים בביטוח מקיף והם צריכים לעבור את התהליך של שמאות?

447: רכב שלא עובר תהליך של שמאות מסיבה כזאת או אחרת ואת זה צריך לבדוק אם הוא יכול לא לעבור תהליך של שמאות או לא, אבל בהנחה שהוא לא עובר תהליך של שמאות, רכב כזה יצטרך לבצע את תקנה 309.

447: צריך להחיל עליו את החובה הזאת לבצע את תקנה 309.

447: דבר שני, אנחנו נתקדם והייתי מציע שהמשטרה תגיב.

שמעון אברהם: אני מנהל אגף שירותי תחזוקה במשרד התחבורה.

שמעון אברהם: אני מכיר מקרוב את הנושא כי אני עוסק בזה.

שמעון אברהם: אני לא מבין מה חברות הביטוח התעוררו?

שמעון אברהם: בחקיקה ראשית שהתקבלה ב-98 יש חובה עליהם.

שמעון אברהם: החובה היא שרכב שהוכרז כאובדן להלכה יעבור לרשותם והם אחראים על התיקון.

שמעון אברהם: אנחנו מדברים בערך על סדר גודל של 20 אלף כלי רכב בשנה.

שמעון אברהם: מ-1% עד 59.9% נקרא אובדן להלכה.

שמעון אברהם: זו חקיקה קיימת.

שמעון אברהם: החקיקה בסעיף 3 בחוק סימון כלי רכב מחייבת אותם.

שמעון אברהם: אני לא יודע מה התעוררו עכשיו?

שמעון אברהם: הם היו צריכים להתעורר ב-98.

שמעון אברהם: לכן, החקיקה הזאת קיימת ומשום מה, לא יישמו אותה כי לא יצאו תקנות.

אמנון כהן: מה עם תקנות?

שמעון אברהם: אין תקנות ולא היו תקנות.

שמעון אברהם: צריכים להוציא באופן דחוף תקנות כי מתוך הכרה קרובה של הנושא, זו הבעיה המרכזית של מניעת גניבות רכב.

שמעון אברהם: אני אסביר בכמה מלים: 20 אלף כלי רכב בשנה מוכרזים כאובדן גמור לפירוק ולא להרכבה.

שמעון אברהם: אובדן להלכה, אין לנו מספרים מדויקים, ההערכה שלנו היא בערך 12,13 אלף כלי רכב.

שמעון אברהם: יכול להיות שלסוכני הביטוח יש הערכה יותר טובה.

שמעון אברהם: הרכבים האלה נמכרים למגרשים ונקנים, בדרך כלל, על ידי אנשים שרוצים לעשות כסף קל.

שמעון אברהם: מה זה כסף קל?

שמעון אברהם: הרכב הזה נמכר על ידי חברת הביטוח למגרש בערך ב-45% מערכו.

לאה ורון: ואז עושים גם שינוי בעלות, כשזה עובר למגרש?

שמעון אברהם: אין שינוי בעלות.

שמעון אברהם: צח שרוכש את הרכב הזה רוצה להרוויח.

שמעון אברהם: אז הוא ינסה לתקן את זה כמה שיותר זול.

שמעון אברהם: זו פרצה שאם נסגור אותה, אנחנו סוגרים את זה, אם נקיים את החוק כפי שהוא.

שמעון אברהם: לא צריך שום שינוי בחקיקה.

שמעון אברהם: צריך לאכוף את החקיקה הנוכחית.

שמעון אברהם: לכן, אני לא יודע מה התעורר עכשיו.

אמנון כהן: מותר להם להתעורר מאוחר.

אמיר גור: הם היו צריכים להתעורר ב-98 ולא היום.

שמעון אברהם: לנו יש בעיה לגבי רכבים של ליסינג, שאין חובת ביטוח ואין שמאי.

שמעון אברהם: יש חובה חוקית בתקנה 309 שמחייבת מוסך, ברגע שמתגלה שהרכב נפגע בחלקים שמחייבים בדיקה, לחייב את הלקוח, אבל זה לא נעשה.

שמעון אברהם: מה שהמשטרה הציעה לי בחוץ, שנמצא פתרון שאפשר לאכוף גם את החקיקה הנוכחית של חובה לדווח על רכב שנפגע גם לאלה שאין להם ביטוח והשמאי לא מעורב.

אמנון כהן: איך עושים את זה?

אמיר גור: יש במשרד התחבורה מומחה.

שמעון אברהם: לא, איך עושים את זה מבחינה חוקית.

שמעון אברהם: ..

אמיר גור: זה נושא של שמאי מלווה.

אמיר גור: אנחנו לא נקטנו עמדה סופית בעניין.

אמיר גור: אני אומר למר יניב ולאותם תאגידים גדולים שיש להם פטור מלעשות את אותו ביטוח: אני לא יודע את המספרים, אני נשען על מה שאומר מר משעון אברהם, שיש 20 אלף כלי רכב בשנה שהוכרזו אובדן להלכה ולא אובדן מוחלט.

אמיר גור: במלים פשוטות: נמכרו לתיקון.

אמיר גור: אם הם נמכרים באמת במחיר של 40%, 50% מערכם, קשה להעלות על הדעת איך אדם יתקן אותם בצורה חוקית, על פי דין מבחינה בטיחותית ועוד ירוויח.

אמיר גור: לכן, אומרים פה אנשים עם מידה רבה של היגיון לטעמי, שזה מזמין בלגן בתחום גניבות הרכב.

אמיר גור: מה ביקשנו מחובת המבטח?

אמיר גור: מה שהיה בחוק מ-98 וגם מחברת הליסינג.

אמיר גור: מר יניב, מכרת רכב מתיקון ב-30%, 40%, שמור את רשיונות הרכב אצלך.

אמיר גור: אני, הקונה בסופו של יום, אל תמסור לי את רשיונות הרכב אלא אם אני אראה לך שתיקנתי את זה במוסך מורשה על פי דין, עם חלקים, עם חשבונית מס ובעוונותינו, אנחנו מבקשים משהו נוסף, על הדרך, שזה גם תקנה 309 שהרכב הזה, 50% שאולי חוזר לכביש כפצצה מתקתקת, תטיל עלי, הקונה, להביא לך אישור שהוא גם עבר בדיקה בטיחותית.

אמיר גור: אנחנו מבקשים גם מוסך כדין, חלקים והכל וגם שהרכב הזה בטוח שלא תהיה פצצה מתקתקת.

לאה ורון: מי עושה את אותה בדיקה בטיחותית?

אמיר גור: אותו מוסך מורשה, יש תקנה.

אמיר גור: מר יניב, התשובה שלי מאוד פשוטה: תמכור רכבים כמו שמכרת עד היום אבל מה?

אמיר גור: לפני שאתה מוסר את הרשיונות תראה שתוקן במוסך, תוקן כדין, יש חשבונית עסקה ואפילו רחמנא לצלן, יש אישור בטיחות.

אמיר גור: הבאתי לך את כל הדברים האלה, תלחץ לי את היד, תן לי את רשיונות הרכב וניפרד כידידים.

אמיר גור: זאת הדרישה הבודדה שלנו, שעשויה לסתום את רוב החור של גניבות הרכב.

אמנון כהן: אז למה אתה מתנגד?

משה יניב: אני רוצה לתת זיכרון היסטורי, זה חשוב מאוד לשמעון אברהם.

משה יניב: כשישבנו ב-96 במשרד התחבורה על תקנה 309, אמרנו שמאי יהיה אחראי לתקנה 309, קמה התנגדות ואמרו: אחריות להוציא רכב מהמוסך היא על המנהל המקצועי של המוסך.

משה יניב: זמיר, אתה מכיר ואתה יודע, נכון?

זמיר בקל: נכון.

זמיר בקל: משה יניב: מאשר בעל מוסך שהוא מתקן רכב שיש בו היבט בטיחותי, הוא מחויב לעשות לו 309.

זמיר בקל: כשהוא עושה 309 אני משלם את זה.

זמיר בקל: משרד התחבורה רצה את זה כך.

זמיר בקל: לגבי העברת בעלות על רכב: מחלקה אחרת במשרד התחבורה שקוראים לה: אגף הרישוי, פתרה את אחת הרעות החולות של סחר ברשיונות רכב מבוטח שהולך ל"טוטל לוס".

זמיר בקל: היום אני לא משלם למבוטח לפני שהבעלות על הרכב עוברת.

זמיר בקל: הוא מעביר את הבעלות לבעלות וירטואלית ורשיונות הרכב מופקדים, הרכב אסור בנסיעה.

זמיר בקל: מי שלא יודע את זה, שילך לבדוק את זה.

אמנון כהן: מה זה מפריע לך כרגע?

משה יניב: לא התנגדתי ב-98 ואני גם אומר עכשיו שישב אתי אמיר גור ויסביר לי איך עושים את זה מעשית, כי מ-98 לא תוקנו תקנות, כי לא מצאו את הדרך המעשית.

אמנון כהן: יש לך את הטלפון שלו?

אמנון כהן: אחרי הדיון תשבו על הטכניקות.

יעקב חלווה: מר יניב אמר שיש משהו של העברת בעלות וירטואלית וזה נהדר.

יעקב חלווה: אז אולי כדאי שמר יניב יבדוק מה קורה לרכב, כשהוא עובר בעלות לאותו שוכר והוא בא למכור אותו ויש אפס בעלים במקום 4,5 ידיים.

יעקב חלווה: זה לא בדיוק המצאת המאה לא לכם, לא לשמכם ולא לאזרחים.

אמנון כהן: תודה רבה.

אמנון כהן: אנחנו חוזרים להצעת החוק.

עודד ברוק: לגבי הנוסח הכחול, הנושאים שהיינו צריכים להסדיר מול איגוד חברות הביטוח זה התקנות.

לאה ורון: סליחה, אבל יש בקשה להוסיף בסוף פסקה 2 את: בצירוף חוות דעתו של שמאי מורשה וגומר.

לאה ורון: אתם לא שותפים לבקשה הזאת?

עודד ברוק: אנחנו לא מתנגדים לה אבל זה של איגוד המוסכים.

אמנון כהן: אני רוצה להבין איפה יכנס התיקון בכחול?

עידו בן יצחק: בסעיף 4(1)(ב) ואם אנחנו מקבלים את זה אז נוסיף שם: ובסופו יבוא התוספת בצירוף חוות דעת של שמאי.

עידו בן יצחק: ..

אמנון כהן: תוסיפו.

שמואל מלכיס: לא, אין דבר כזה.

אמנון כהן: כן, אתה מוסיף.

משה יניב: אני לא רוצה להתחייב לחוות דעת של שמאי, כי אם אתה מבוטח וקרתה לך תאונה לרכב והכנסת את הרכב למוסך ובעל המוסך אומר לי: הרכב הזה 46% ולא שווה לתקן אותו ואני נותן לך הצעת מחיר לתיקון, תמכור לי אני אתקן אותו ואין לי שמאי, אז אסור לי לעשות את התהליך הזה?

אמנון כהן: זו שאלה עניינית שיכולה לקרות מחר בבוקר, נקבל תשובה.

רענן כספי: זו לא שאלה משטרתית.

דוד הררי: רבותיי, מטילים פה עול על חברות הביטוח כאילו שהיינו מפקחי העולם.

דוד הררי: אני לא מבין את כל העסק הזה.

דוד הררי: אני לא מפקח ולא כלום.

דוד הררי: אני לא מפקח על סחר חלפים במדינת ישראל.

דוד הררי: בסך הכל הייעוד שלי זה לפצות את המבוטחים שלי על נזקים שקרו להם.

דוד הררי: בשביל זה אני קיים בעולם.

אמנון כהן: אני מבקש שכל אחד ידבר בזמן שלו ואם מישהו לא מסכים במאת האחוזים, שלא יפריע.

אמנון כהן: הוא ירים את היד ואנחנו ניתן לו זכות דיבור.

אמנון כהן: יש פה טענה אמיתית, יומיומית.

אמנון כהן: אנחנו אולי צריכים לשנות משהו בחקיקה כדי שנפתור את הבעיה.

אמנון כהן: יש מצב אמיתי, נתון, שהוא פיצה את הלקוח.

אמנון כהן: הוא גם גוף עסקי, הוא צריך להרוויח מהעסק הזה.

אמנון כהן: את הרכב השני שהוא פחות מ-60%, הוא הביא אותו למוסך כי לא היה ביטוח מקיף, מה קורה אתו?

שמעון אברהם: כשאין שמאי, החובה של ביצוע תקנה 309 שרק רכב תקין יצא לכביש, חלה על שלושה אנשים: על בעל הרכב - -

אמנון כהן: בעל הרכב כבר פוצה.

אמנון כהן: הוא קיבל את הכסף והלך.

שמעון אברהם: בסדר, אבל אנחנו מדברים על בעל הרכב, המנהל המקצועי של המוסך וקצין הבטיחות בתעבורה.

שמעון אברהם: קצין הבטיחות בתעבורה בחברות ליסינג, גם שם יש קצין בטיחות תעבורה וגם לו אסור לאפשר לרכב לצאת לכביש רק לאחר שתוקן לפי החוק.

שמעון אברהם: זה לא נאכף.

אמנון כהן: רק רגע.

אמנון כהן: יש לי רכב שעלותו 15 אלף שקל ולא עשיתי ביטוח מקיף.

אמנון כהן: קרתה תאונה ולא הגעתי ל-60%.

אמנון כהן: באתי בדין ודברים עם חברת הביטוח, נתנו לי 8000 שקל - -

דוד הררי: אין לך ביטוח.

אמנון כהן: נכון, אין לי ביטוח.

אמנון כהן: תנו לי להבין.

אמנון כהן: מה קורה אם אני בא למוסך ואני אומר לו: אין לי ביטוח, כמה אתה נותן לי?

אמנון כהן: הוא נתן לי 8000 שקל ולקחתי את הרכב.

שמעון אברהם: קנית את הרכב.

שמעון אברהם: באיזה שהוא שלב הוא צריך לתקן את הרכב במוסך מורשה ועל המוסך המורשה חלה החובה הזאת.

שמעון אברהם: חובה לתקן את הרכב ובמידה והרכב נפגע במה שצוין כתקנה 309, צריך לדאוג לבדיקה מיוחדת שקבענו אותה.

אמנון כהן: אני מכרתי למוסכניק הזה את הרכב או למגרש.

אמנון כהן: הוא תיקן ומוכר אותו ולא אומר שהיתה תאונה.

אמנון כהן: מה קורה עם זה?

שמעון אברהם: זה בניגוד לחוק הגנת הצרכן.

שמעון אברהם: הוא צריך לדווח על מצב הרכב לרוכש.

עודד ברוק: יש לנו בעיה עם מי שלא מבוטחים בביטוח מקיף, רק אז המוסך - -

משה יניב: 50% מכלי הרכב היום - -

לאה ורון: אז אם המוסך יכול לעשות את הרישומים אז למה גם לא לכלל הרכבים בלי השמאי?

לאה ורון: יעקב חלווה: אדוני, אני לא מכיר שום חוק במדינת ישראל שסוגר הרמטית את כל הנושאים.

לאה ורון: המטרה היא למנוע גניבת רכב ומעבר לזה, למנוע פצצות מתקתקות שנוסעות בכבישי מדינת ישראל.

לאה ורון: די שחסכנו הרוג אחד.

לאה ורון: האדונים מבטחים 65-70% מכלי הרכב.

לאה ורון: אם השגנו תוצאה של 99% ב-65% מכלי הרכב, תאמין לי שזה נהדר ויפה ואחר כך, אפשר לחשוב על דברים נוספים.

לאה ורון: זה הפתרון.

לאה ורון: אני לא מבין דבר אחד: גם בישיבה הקודמת ואני פונה אליכם, מכובדיי מחברות הביטוח, האינטרס המשותף הוא שלנו מעבר לנושא הכלכלי.

לאה ורון: אני ספגתי ב-5 השנים האחרונות פעמיים שפרצו לביתי תוך כדי שינה, גנבו לי שני רכבים בשני מקרים שונים, הילדה שלי עד היום לא עולה במדרגות בבית לבד.

לאה ורון: יש בזה חדירה לפרטיות.

לאה ורון: כל מה שאתה רק רוצה קיים בזה.

לאה ורון: אם נסתכל בנושא הכלכלי, צריך להיות לנו אינטרס משותף: לי, שלא יגנבו לי את האוטו ואתה, שצריך לשלם.

לאה ורון: יש לי הרושם שבעיית גניבת הרכבים היא של כולנו, מלבד של חברות הביטוח.

לאה ורון: אם אני טועה, אני אקבל את זה אבל אם לא וזו גם טובתכם, בואו תתמכו למען האזרח, למען ביטחונו, למען רכושו ולמען בטיחותו.

לאה ורון: זה דבר פשוט.

אמנון כהן: מר כץ, האם אפשר שחובת הדיווח תהיה של מנהל המוסך ולא של השמאי?

447: ראה, למרות שלכאורה המוסכים היו צריכים להתנגד לזה, המוסכים תומכים בזה.

447: אלא מה?

447: החובה שמוטלת כאן היא חובה של מבטח.

447: אז ברור שמדובר פה רק במקרים שבהם יש ביטוח מקיף לעניין המבטחים.

אמנון כהן: מי שיש לו ביטוח מקיף, השמאי ידווח.

אמנון כהן: מי שאין לו - המוסך.

447: נכון מאוד.

447: מצוין.

447: אבל צריך להוסיף עוד דבר אחד - -

יעקב חלווה: אנחנו מוכנים לדווח לכל גוף שיחליטו אלא שצריכים סיוע של חברות הביטוח.

יעקב חלווה: באיזה מקרים?

יעקב חלווה: במקרים של רכבים שלא מבוטחים ואינם, אנחנו מתחייבים בחוק לדווח למשרד הרישוי, למשרד התחבורה.

עדה וייס: על מה תדווח?

לאה ורון: וכשמשרד הרישוי מדווחה, האם בעת שינוי הבעלות הוא מוסר לרוכש הרכב שהיתה בעיה לגביו, כמו במקרים - -

יעקב חלווה: אנחנו מוכנים להתנדב לדווח.

יעקב חלווה: אנחנו גם מוכנים לדווח על מכוניות שמגיעות אלינו למוסך ומפה מתחיל תהליך של המצאת השנה – אובדן להלכה שלדעתי זה קטליזטור רציני לגניבת רכבים ותיקון מכוניות מתחת סככות, מתחת מדרכות שמסתובבים כפצצות מתקתקות.

יעקב חלווה: אנחנו מוכנים שכל רכב כזה שמגיע אלינו, נדווח על פי חוק, שחברות הביטוח יתחייבו גם לדווח ושהשמאים שלהם בלחיצת כפתור ידווחו למשרד הרישוי או למשרד התחבורה על רכב.

יעקב חלווה: השמאי הרי קם בבוקר, מגיע אלי למוסך ורואה אוטו ורק הוא יודע שזה נזק מעל 40%.

יעקב חלווה: אז הוא מיד מדווח לחברת הביטוח אובדן להלכה, לא לפני שהוא עורך את הדוח לפרטי פרטים.

יעקב חלווה: הוא מוציא דוח והודיע לחברת הביטוח.

יעקב חלווה: הוא מקבל הוראה מחברת הביטוח: תעבירו את זה למגרש.

יעקב חלווה: יש כבר דוח מוכן.

יעקב חלווה: הוא צריך גם להעביר את הדיווח למשרד התחבורה ואז נדע מה קורה עם כל הרכבים האלה.

יעקב חלווה: אגב, אפשר יהיה לבדוק מה קרה אתם אחרי התיקון, בכמה תאונות היו מעורבים שוב הרכבים האלה, וכמה הרוגים יש.

אמנון כהן: תודה.

אמנון כהן: משרד התחבורה ומשרד הרישוי, אם יש לי בבנק חוב והוא אומר לי: שעבדתי לך את הרכב בגין החוב שלך, עד שלא תפרע אותו.

אמנון כהן: לכן, גם פה יגידו: אדוני, הרכב שאתה רוצה לקנות אחרי תאונה ותבדוק מה המצב או שהוא ילך למקום שמכרו אותו ויש דוח שמאי, יש דוח מוסך וכולי.

שמעון אברהם: היום חלה חובת דיווח של השמאי רק כשהוכרז רכב כאובדן גמור ולא כאובדן להלכה.

שמעון אברהם: ההצעה כרגע היא שגם לאובדן להלכה השמאי יודיע.

משה יניב: אתה חייבת את השמאים לפני כמה שבועות לעשות את זה.

שמעון אברהם: הוא הקדים אותי בשנייה אחת.

שמעון אברהם: אני, אישית, בעד זה שהשמאי ידווח לאובדן להלכה.

שמעון אברהם: הוא הזכיר שניפקתי נייר, מסמך לכל השמאית ולעת עתה אני עושה ניסוי לראות איך זה עובד.

שמעון אברהם: אני רוצה להגיד לכם שהניסוי הצליח מאוד, כי בשבוע אחד קיבלתי 100 הודעות משמאים על רכב שיש לבצע בו בדיקה של 309, שזו בדיקה מיוחדת, אם הרכב תוקן נכון.

שמעון אברהם: אבל היום, בחקיקה, אין חובה כזאת לא לשמאי ולא לאף אחד.

אמנון כהן: אנחנו נכניס פה.

שאול מרידור: מה אתה עושה עם הדיווח?

שאול מרידור: נגיד שהשמאי מדווח לך - -

שמעון אברהם: יש חובת דיווח לרשות הרישוי.

שמעון אברהם: אם לא נתנה תעודת בדיקה - -

שאול מרידור: עכשיו הלכתי למוסך, הרכב שלי היה 40%, המוסך אמר לי אני אקנה את האוטו.

שאול מרידור: מה אתה עושה עכשיו עם הדיווח שהעביר לך השמאי שאומר שנמכר רכב שיש בו אובדן להלכה.

שאול מרידור: אתה מפרסם את זה?

שמעון אברהם: אובדן להלכה יכול להיות מכמה סיבות: אובדן להלכה שנגרם נזק כתוצאה מליקוי בטיחותי ויכול להיות מגניבה.

שאול מרידור: רגע, אני מנסה להבין: הלכתי לזמיר, האוטו שלי עבר תאונה והוא אמר: אני אקנה ממך.

שאול מרידור: הוא תיקן את האוטו כדת וכדין.

יעקב חלווה: האוטו מבוטח או לא?

שאול מרידור: תיקח את שני המקרים.

יעקב חלווה: לא, אין שני מקרים, כי אם הוא מבוטח, תשכח מלתת אותו לזמיר.

יעקב חלווה: הוא הולך למגרשים - -

שאול מרידור: אז הרכב לא מבוטח.

שאול מרידור: קנית את האוטו ותיקנת אותו כדת וכדין.

שאול מרידור: השמאי שבדק את האוטו שלי אצל זמיר - -

זמיר בקל: לדעתי, חובה שלי היום להעביר את זה למי שאני מוכר ולדווח על זה שהיתה תאונה.

זמיר בקל: זאת אומרת, אני, בתור בעל מוסך - -

שאול מרידור: הבנתי.

שאול מרידור: ובעל מגרש זה אותו דבר?

שאול מרידור: לא.

שאול מרידור: אז בואו ניקח מקרה שבו דיווח השמאי על אובדן להלכה, שמכרו למגרש ולא למוסך מורשה.

שאול מרידור: מחר בבוקר אני, שאול, בא לקנות את הרכב הזה מאותו בעל מגרש.

שאול מרידור: כשאני עושה את העברת הבעלות מישהו בא ואומר לי: אל תקנה, יש בו בעיה?

דובר: אף אחד לא יגיד לך.

שאול מרידור: אז בשביל מה אתה צריך את המידע?

שמעון אברהם: תלוי כתוצאה ממה נקבע האובדן להלכה.

שמעון אברהם: אובדן להלכה קובע אחוז הנזק.

שמעון אברהם: אם זה גניבה של חלקים שהיו ברכב, אין בעיה בטיחותית פה ואותנו זה לא מעניין.

שמעון אברהם: אם חברת הביטוח או רוכש הרכב השלים את החלקים החסרים, זה לא מעניין את אף אחד.

שמעון אברהם: מתי זה כן מעניין אותי או אותך כרוכש רכב?

שמעון אברהם: אם הרכב הזה נפגע בטיחותית.

שמעון אברהם: אני כרגע עושה את זה בצורה ניסיונית, שהשמאי מודיע לנו כדי שאני איידע את רוכש הרכב בעתיד, שהוא ידע שהרכב הזה נקבע לו אובדן להלכה כתוצאה מליקוי בטיחותי.

447: אנחנו רוצים להתייחס לסעיף 2 להצעת החוק: מתקנים כל מיני הגדרות של סעיף 1.

447: אנחנו ביקשנו להכניס 2 הגדרות: 1.

447: רשות הרישוי כמשמעותה בפקודה, כי אחרי זה אנחנו מתייחסים לרשות הרישוי ועכשיו דיברנו על זה.

447: הגדרה: רשות הרישוי – כמשמעותה בחוק.

447: הסעיף השני זה תאגיד פטור.

447: הואיל ויש הסכמה בינינו לבין המשטרה שכל מה שחברת ביטוח חייבת יחול גם על תאגיד שפטור, ציי רכב, ליסינג וכדומה, אנחנו מבקשים להגדיר תאגיד פטור: תאגיד שחל עליו סעיף 5 לפקודת ביטוח רכב מנועי [נוסח חדש], תש"ל-1970.

447: אחרי סעיף 4 להצעת החוק, צריך לבוא סעיף 5 שיהיה כתוב בו: חובת תאגיד פטור.

447: אנחנו ציינו את זה על תאגיד פטור כמו שהגדרנו אותו, יחולו הוראת אותם סעיפים - -

אמנון כהן: עם מי ישבתם לתאם את זה?

447: עם המשטרה.

דוד הררי: מה זה שייך?

דוד הררי: זה לא קשור אחד לשני.

לאה ורון: אדוני היושב ראש, אני מבקשת שמר כץ יגיד: על תאגיד פטור יחולו הוראות.

לאה ורון: .. איזה הוראות יחולו?

447: אני אקריא: חובת תאגיד פטור: על תאגיד פטור יחולו הוראות סעיף 3(א)(1) ו-(2) וסעיף 3(ב) בשינויים המתחייבים כתבתי.

447: אם המשפטנים רוצים לנסח את זה אחרת - בבקשה.

447: אפשר להטיל על תאגיד פטור את החובה לעשות כך וכך.

לי דגן: סעיף 5 שאותו ציטטת, על מה הוא מדבר בדיוק?

447: אני אקריא את הסעיף - -

דוד הררי: הוא דן בביטוח חובה, על מה אנחנו מדברים פה?

לי דגן: הוא דן בביטוח חובה ובפועל, כל כלי הרכב בארץ לרבות אלה שהזכרת חייבים בביטוח חובה.

לי דגן: לכן, הפטור הזה לא רלוונטי.

יעקב חלווה: אנחנו מבקשים לכלול בפרט את חברות הליסינג וההשכרה וכל ציי הרכב או כל מי שיש לו 44 רכבים ומעלה, שאינם מבטחים בביטוח מקיף.

יעקב חלווה: הרי במה אנחנו עוסקים?

יעקב חלווה: רכבים שהולכים לפירוק או לא לפירוק יפסיקו להסתובב במקומות כקריצת עין לגניבה נוספת של רכב נוסף.

יעקב חלווה: רוצים לחייב גם את אלה שירדו ל-65%, השאר יהיו חייבים - -

דוד הררי: - - -

יעקב חלווה: אתה לא הבנת את הנקודה, מה הררי.

יעקב חלווה: תאר לעצמך שאני, בתור פחח, הבנתי את זה.

יעקב חלווה: מה שהוא מנסה לעשות זה לכלול את יתרת 30% מהרכבים או 20% מהרכבים במדינת ישראל לנהוג באותה התנהגות שרוצים לחייב את חברת הביטוח, שזה ממילא נמצא בחוק, חובת המבטח.

יעקב חלווה: כל כך פשוט.

לי דגן: אני מבינה למה הוא חותר אבל ההקשר לא רלוונטי.

לי דגן: הפטור שעליו מדובר - -

יעקב חלווה: זה תאגיד פטור, אלה 30% מהרכבים המסתובבים ברחוב ללא ביטוח, שיהיו מחויבים בחוק בהתאם לחובת המבטח.

שמעון אברהם: אם נמצא פתרון שזה יכלול גם את אותם רכבים, אנחנו נשמח מאוד.

שמעון אברהם: אני לא משפטן ואני לא יודע לנסח את זה.

אמנון כהן: המשפטנית שלך יצאה דווקא עכשיו, כשצריכים אותה.

אמנון כהן: למה אתה לא בא מוכן?

שמעון אברהם: החוק לא דיבר על הנושא הזה.

שמעון אברהם: משנה לשנה מספר הרכבים האלה גדל כי חברות הליסינג רוכשות הרבה רכבים ומסיבות שלהן לא מבקשים ביטוח מקיף ואין פה מעורבות של שמאי וזה פרצה שצריך לסגור אותה.

יעקב חלווה: זו המטרה, שכמה שיותר אנשים יכללו בתוך החוק הזה והתאגיד הפטור כולל בערך 20%, 30% מכלי הרכב שאינם מבוטחים.

יעקב חלווה: יש להם רק ביטוח חובה.

יעקב חלווה: השתמשנו בשם תאגיד פטור אז זה נופל על הצד של חברת הביטוח.

דוד הררי: רבותיי, אני חושב שבכל העניין הזה מטילים על חברות הביטוח חובה של דיווח וערימה של דיווחים שאני, אישית, יכול להגיד כאזרח, אני לא מאמין שהיא שיקרה אותם אי פעם ונציג משרד האוצר אמר מה יעשה עם זה המדווח.

דוד הררי: אני אומר לכם שהוא לא יעשה עם זה כלום.

דוד הררי: היתה לנו בעיה שלא יישמו חוק שתמכנו בו ומאוד רצינו שיבוצע כמו שהוא כיוון שלא נמצא תקציב מה עשו?

דוד הררי: מרחו איזו שהיא מריחה של חובת דיווח, משהו מאוד ערטילאי שאני לא מבין איך ידווחו את זה עם כל ההסברים, כי אני לפחות קיוויתי, שלדיון הזה יובאו תקנות מסודרות שנוכל לדעת מה כוללת בתוכה בצורה מסודרת וערוכה כהלכה חובת הדיווח, הלכה למעשה.

דוד הררי: לקחו חוק כזה, עשו ממנו, סליחה על הביטוי, "דרדלה", כלום, ואמרו: עכשיו נתלבש על חברות הביטוח, הם יהיו סעיף 3, שבהן יהיה כל החובה.

דוד הררי: אני יכול להגיד רק דבר אחד: אנחנו מעבירים את הרכב לתיקון לסוחרי רכב, כמו שאנחנו מבינים, שהם מורשים ועושים את הכל.

דוד הררי: לדעתי, החובות של הדיווח למיניהן צריכות להיות על מי שמחזיק ברכב בפועל.

דוד הררי: אם הרכב נמצא במועד מסוים בחזקתו של סוחר רכב, במחילה מכבוד כולם, הוא יהיה זה שצריך לדווח והוא יהיה גם זה שיעמוד במבחן הדיווח למשרד התחבורה.

דוד הררי: לגבי השימוש בסעיף 5 לפקודת ביטוח רכב מנועי.

דוד הררי: צריך להבין שזוהי פקודה שעוסקת בביטוח נזקי גוף בתאונות דרכים.

דוד הררי: אין לה שום קשר לנושא הדיון שלנו.

דוד הררי: לדעתי, כלי הרכב שנמצאים ברשות חברות הליסינג מבוטחים בביטוח חובה על פי פקודת ביטוח רכב מנועי.

דוד הררי: לקחו וערבבו מין שאינו מינו ואין לזה שום קשר.

אמנון כהן: תודה.

אמנון כהן: אני, לתומי, קבעתי שעה לדיון וחשבתי שתוך שכה אני סוגר כמה קצוות שנשארו מהפעם הקודמת ונשמע את הצדדים והמשטרה תגיד לי איך אנחנו נערכים, איך אנחנו מכינים, ישבנו עם המוסכים וכולי וסגרנו עניין.

אמנון כהן: לא רק שלא סגרנו, פתחנו מחדש.

עודד ברוק: מה יהיה בתקנות - זה מוכן.

עודד ברוק: יש פירוט במכתב שהפנינו אליך.

אמנון כהן: אבל עלו כאן דברים חדשים.

עודד ברוק: מבקשים לתקן לא את התקנות אלא את הפקודה.

לאה ורון: אם תחכה לוועדה, נוכל לעשות את זה אחרי הפגרה.

לאה ורון: תרכזו כמה גרסאות.

לאה ורון: המשטרה מאוד מעוניינת - -

עודד ברוק: אנחנו, כגורם שאין לו סמכות, לא יכולים להגיע להכרעה בין איגוד המוסכים לבין חברות הביטוח.

לאה ורון: לא ביקשנו ולכן כתבתי בכמה גרסאות.

משה יניב: האינטרס הוא של כולם.

משה יניב: אתה מושך כל הזמן לסיפור של המכירה, וזה לא בדיון הזה.

משה יניב: יש לך משהו ואמרת פה את הנקודה ושמעון אברהם התעלם.

משה יניב: אמרת: כשאני בא לקנות רכב אני הולך לדואר, אז למה לא אומרים לי שזה "טוטל לוס", אבל זה לא שייך לדיון הזה.

עודד ברוק: יש גרסה אחת שיש מספר שינויים שמבקשים לעשות איגוד המוסכים.

עודד ברוק: אין הבדל בין מה שאני אוכל להביא לוועדה בעוד חודש למצב היום.

אמנון כהן: אבל אני לא יכול לאשר חצי חוק.

עודד ברוק: יש נוסח של חוק מסוים שהובא בפני הוועדה, שנקרא בפניה ועליו אני חושב שאין מחלוקת מכל הכיוונים.

עודד ברוק: יש בקשה של איגוד המוסכים להוסיף מספר פרטים נוספים לחוק, מאוד מצומצם.

עודד ברוק: הנושא של השמאי המלווה - -

משה יניב: אבל אין תמיד שמאי.

עודד ברוק: אני רק אומר מה שאיגוד המוסכים מבקש להוסיף.

עודד ברוק: הנושא של שמאי מלווה, נושא של תאגיד פטור וחובת העברה - -

אמנון כהן: אתם מסכימים לתוספות האלה?

עודד ברוק: על חובת דיווח אנחנו הבהרנו שחלק לא צריך, כיוון שיש כברה היום בחוק וחלק, אנחנו חושבים שלא שצריך כעיקרון.

עודד ברוק: ככל שנוגע לתאגיד פטור, אם יצליחו למצוא ניסוח שיכניס בפנים את כל חברות הליסינג והחברות האחרות אשר אינן מבוטחות בביטוח מקיף ובפועל מבצעות את זה בעצמן, אז מה טוב.

עודד ברוק: בקשר לשמאי מלווה, כפי שאנחנו הבנו, ככל שקיים שמאי מלווה ובהתייעצות עם משרד התחבורה, אכן הדבר הזה היה יכול לצמצם גניבות רכב.

אמנון כהן: זה בסדר שנלך על זה?

משה יניב: לא, כי לא בכל המקרים יש שמאי וחובת הדיווח קיימת ממילא.

משה יניב: האחריות על בעל המוסך ועל קצין הבטיחות של צי הרכב והדברים מוסדרים בחוק הקיים ובכל ההליכים - -

אמנון כהן: אני מבקש מאיגוד המוסכים, חברות הביטוח, משרד התחבורה, המשטרה וכל מי שנמצא פה יש לו נגיעה לעניין, תעבירו את כל ההשגות והעמדות שלהם ליועץ המשפטי של הועדה.

לאה ורון: לא, שיעבירו את זה למזכירות הוועדה.

אמנון כהן: היועץ המשפטי, אתה תנסח לי כמה גרסאות.

אמנון כהן: אם באים להבנות - מה טוב.

אמנון כהן: ולא, הוועדה תכריע איזו גרסה ונתקדם עם זה הלאה.

אמנון כהן: אתם צריכים את זה דחוף כי זו הוראת שעה ופג תוקף, אז בתוך שבוע ימים אני מבקש מכם שהכל יהיה גמור.

אמנון כהן: ברגע שאראה על השולחן שלי הכל, אני קובע דיון והוא יהיה רק הצבעות.

אמנון כהן: אני יותר לא דן בשום דבר.

אמנון כהן: יהיו מספר גרסאות ונסגור עניין.

אמנון כהן: אני מודה לכולם.

אמנון כהן: הישיבה נעולה.